Štátna opera

Štátna opera (najskôr Spevohra Divadla Jozefa Gregora Tajovského, potom premenovaná na Operu Divadla Jozefa Gregora Tajovského, od roku 1999 Štátna operaDie Z histórie Štátnej opery, stateopera.sk) patrí medzi významné slovenské divadelné súbory. Inscenuje operné, operetné, muzikálové, baletné a koncertné diela jednak na domácej pôde ako aj v zahraničí. Sprostredkuje diela zahraničných aj slovenských autorov. Počiatky súboru siahajú do roku 1959 keď sa činoherný súbor Stredoslovenského divadla so sídlom vo Zvolene rozšíril o spevoherný súbor so sídlom v Banskej Bystrici.Z histórie Štátnej opery

 História 
Spevoherné divadlo - Spevohra Divadla Jozefa Gregora Tajovského bolo založené 1. apríla 1959. Prvá inscenácia, ktorá tu bola uvedená bola opera Eva od Josefa Bohuslava Foerstera.

V roku 1972 bola Spevohra Divadla Jozefa Gregora Tajovského premenovaná na Operu Divadla Jozefa Gregora Tajovského.
Baletný súbor opery vznikol tiež v roku 1959 a odvtedy odpremiéroval viac než 50 vlastných celovečerných predstavení. V roku 1999 sa súbory rozdelili a vznikla samostatná Štátna opera. Od roku 1999 Štátna opera každoročne koncertuje v Japonsku.

Štátna opera sídli v Národnom dome na Národnej ulici. Budova bola postavená v rokoch 1927-1929. Budovu navrhol architekt Emil Belluš.Štátna opera, Zaujímavosti mesta, Banská Bystrica, Slovensko, virtualtravel.sk

V júli 2019 vláda schválila rekonštrukciu budovy Štátnej opery a jej prevádzkových priestorov vo výške 29,98 mil. eur s DPH. Čerpať sa bude zo štátneho rozpočtu počas rokov 2019 až 2022. Samotná rekonštrukcia sa má začať v roku 2021 a trvať do roku 2025. Prvá stavba Emila Belluša nebola okrem havarijných opráv rekonštruovaná. V rámci nej bude vytvorený aj bezbariérový prístup.

 Vedenie 
Od roku 2005 bol šéfdirigent Marián Vach, v roku 2021 ho vystriedal Igor Bulla, ktorý v opere pracuje od roku 1993.

V roku 2025 bolo vedenie nasledovné: Šimon Svitok (generálny riaditeľ), Alena Kajsová (ekonomická riaditeľka), Dana Dinková (umelecká riaditeľka baletu), Monika Končická (personálno-organizačná riaditeľka). Šéfdirigent bol Igor Bulla.

K 1. januáru 2026 bol za riaditeľa ministerkou kultúry Martinou Šimkovičovou vymenovaný Ondrej Bernát. Vo funkcii bude do riadneho výberového konania. Predošlý riaditeľ, Šimon Svitok rezignoval z osobných dôvodov.

 Repertoár 
Do repertoáru patria diela ako slovenských tak aj zahraničných autorov. Niektoré zahraničné diela ako My fair lady alebo Fidlikant na streche sú uvádzané v slovenčine. Iné ako Verdiho Nabucco a La traviata sú naštudované v pôvodnom jazyku, v menovaných prípadoch v taliančine. Na marec 2011 Š.O. pripravuje premiéru Pucciniho opery Madama Butterfly. Baletná rozprávka Jiřího Pauera Ferdo Mravec bude mať premiéru v apríli. V jeseni 2011 pri príležitosti stého výročia narodenia slovenského skladateľa Jána Cikkera Štátna opera uviedla jeho dosiaľ neuvedenú opera Corriollanus.Pripravujeme Za inscenáciu tejto opery a „doterajšie umelecké aktivity v oblasti hudobnej kultúry na Slovensku“ získal Ceny ministra kultúry za rok 2011 šéfdirigent Štátnej opery Marián Vach.

 Referencie 

 Externé odkazy 
 Štátna opera; oficiálna stránka Štátnej opery

Kategória:Štátna opera
Štátna opera
Kategória:Operné divadlá
Kategória:Opera na Slovensku
Kategória:Kultúra v Banskej Bystrici
Kategória:Organizácie založené v 1993
Kategória:Organizácie v zriaďovateľskej pôsobnosti Ministerstva kultúry Slovenskej republiky
Kategória:Organizácie v Banskej Bystrici